मंदिर से मिला एक लाख करोड़ रुपये का खजाना  
उच्चतम न्यायालय के आदेश के बाद कई दशकों से बंद पड़े तहखानों के खोले जाने के बाद बहुमूल्य आभूषणों की सूची में और बढ़ोतरी की संभावना है।
श्री पद्मनाभस्वामी मंदिर के तहखाने से स्वर्ण आभूषण, स्वर्ण और चांदी की मुद्राएं, रत्नजड़ित मुकुट, बहुमूल्य पत्थरों की प्रतिमाएं और आभूषणों से युक्त ऐसा खजाना हाथ लगा है जिसकी कीमत एक लाख करोड़ रुपये आंकी गई है।  उच्चतम न्यायालय के आदेश के बाद कई दशकों से बंद पड़े तहखानों के खोले जाने के बाद बहुमूल्य आभूषणों की सूची में और बढ़ोतरी की संभावना है।  तहखाने से मिले स्वर्ण आभूषणों एवं बेशकीमती सामानों की सूचि बनाने का काम उच्च न्यायालय के दो पूर्व जजों सहित सात सदस्यीय समिति द्वारा 27 जून से शुरु किया गया। मंगलवार को भी मंदिर से मिले मूल्यवान सामानों की सूची बनाने का काम जारी रहेगा।  मंदिर के सूत्रों के अनुसार अब तक के मिले स्वर्ण आभूषणों एवं अन्य बेशकीमती सामानों की अनुमानित कीमत एक लाख करोड़ रुपये आंकी गई है। इनकी सुरक्षा के लिए सशस्त्र सुरक्षा बल की दो टुकड़ियों को तैनात किया गया है।